M Sundram

Dato' Sundram Muthaya adalah bekas Anggota Dewan Undangan Negeri (ADUN) Jeram Padang, negeri Negeri Sembilan setelah menang dalam Pilihan raya umum Malaysia 1995 atas tiket Barisan Nasional/MIC. Selepas beliau, ADUN Jeram Padang ialah  T. Rajagopalu (BN 1999 dan kemudian oleh Datuk V.S Mogan (2008)

Sundram pernah dilantik sebagai Pengerusi MIC Negeri Sembilan (1995-1997) dan dipilih menganggotai Majlis Tertinggi pusat parti MIC.

Meninggal dunia
Pada 28 Disember 2011, Datuk M Sundram (67 tahun) meninggal dunia akibat serangan jantung di Hospital Appolo Karaikudi, Tamil Nadu, India.

Isterinya Datin R Nagaratnam (59) dan mereka mempunyai dua anak lelaki iaitu Saravanan, 35, dan Prathaban, 31.

Exco kerajaan Negeri Sembilan , Datuk V S Mogan, yang juga Ketua Penerangan MIC pusat memaklumkan bahawa Sundram meninggal dunia pada jam 7 malam waktu India. Mayat mendiang dibawa ke rumahnya di Taman Rantau dan dikebumikan pada 30 Disember 2011.

Rujukan

Saravanan Sundram

Anggota Kongres India Malaysia
Orang Malaysia berketurunan India